Delni Wujězd (JoS/SN). Z wosebitym piknikom w hrodowym parku su minjenu njedźelu w Delnim Wujězdźe kedźbnosć zjawnosće za kulturne pomniki we wsy zbudźili. Nastorčiło bě tele zarjadowanje spěchowanske towarstwo Zemjanstwowy pedagogium Dannenbergowy dom. Kaž Karsten Kunaschk jako hrabja Friedrich Caspar von Gersdorf wopytowarjam rozprawješe, chcedźa so wosebje wo hród z parkom, zemjanstwowy pedagogium a ewangelsku cyrkej starać. Tu drje njetrjebaja so saněrować, wona słuša cyrkwi. Boži dom pak je wobstatk kulturneho ansambla wsy.
szl_Latn